ms ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id en nl id id pl id id ms id id ms ms ms id ms id ms id ms ms id id ms ms ms ms ms ms id ms ms id id ms ms ms id ms id ms ms ms id ms ms ms id ms ms ms id en en ms ms en en en en en en id ms ms id id en id id jv ms id id it es id id en id ms ms ms ms ms ms
Pemberian Vaksin AstraZeneca Untuk COVID-19 Sebabkan Darah Beku?
Takkan terlepas lagi vaksin si manja dengan Jadual Vaksin Bayi ini
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Kesan Sampingan Vaksin AstraZeneca Amat Rendah, Rakyat Diseru Jangan Bimbang!
Ditulis oleh Fatin Zahra Disemak pada 28/04/2021
Disemak secara perubatan oleh Panel Perubatan Hello Doktor
Program Imunisasi COVID-19 Kebangsaan (PICK) diteruskan lagi dengan pemberian vaksin AstraZeneca melalui fasiliti COVAX. Jika anda mengikuti perkembangan vaksin di dalam dan luar negara, pasti anda tahu berkenaan kesan sampingan vaksin ini yang boleh menyebabkan masalah penggumpalan darah.
Malah, pada 17 Mac lalu, Bahagian Regulatori Farmasi Negara (NPRA) telahpun berjumpa dengan syarikat pengeluar vaksin AstraZeneca untuk berbincang mengenai keselamatan vaksin tersebut.
Menurut Menteri Kesihatan, Datuk Seri Dr Adham Baba, pihak AstraZeneca telah menjelaskan mengenai kesan sampingan penggumpalan darah selepas menerima suntikan vaksin.
Hal ini turut disokong oleh European Medicines Agency (EMA) yang telah mengumumkan bahawa darah beku dengan bilangan platelet yang rendah harus disenaraikan sebagai salah satu kesan sampingan vaksin AstraZeneca yang amat jarang berlaku.
Denmark juga telah menghentikan pemberian vaksin AstraZeneca disebabkan kerisauan negara itu mengenai kesan sampingan tersebut.
Disebabkan keputusan ini, pemberian vaksin di negara tersebut mungkin akan mengalami kelewatan selama beberapa minggu.
Walau bagaimanapun, Malaysia masih akan meneruskan pengambilan vaksin AstraZeneca untuk warga emas berumur 60 tahun ke atas selain vaksin Pfizer dan Sinovac.
Untuk mendapatkan lebih banyak info tentang coronavirus di Malaysia, sila dapatkannya di sini.
Vaksin AstraZeneca dan penggumpalan darah
Bebeberapa negara Eropah telahpun menghentikan penggunaan vaksin AstraZeneca sebagai vaksin COVID-19, bagi langkah berjaga-jaga.
Namun, masih ada juga negara Eropah lain yang meneruskan penggunaan vaksin ini di dalam program mereka.
Untuk pengetahuan anda, masalah darah beku yang paling berbahaya dikenali dengan nama cerebral venous sinus thromboses (CVST).
Ia berlaku di dalam vena yang membawa darah keluar daripada otak. CVST juga merupakan satu kondisi yang boleh membawa maut.
Selain itu, darah beku boleh berlaku pada kawasan abdomen (splanchnic vein thrombosis atau SVT) di dalam arteri.
Dalam kebanyakan pesakit, darah beku ini berlaku sekali dengan thrombocytopenia, satu kondisi yang menandakan jumlah platelet yang rendah dan boleh menyebabkan pendarahan.
European Medicine Agency telah memantau 62 kes CVST dan 24 kes SVT yang dilaporkan di Eropah sehingga 22 Mac 2021. Daripada kes ini, 18 orang pesakit telah meninggal dunia.
Walau bagaimanapun, risiko penggumpalan darah adalah sangat rendah. Sebanyak 190 juta dos vaksin telah diberikan di seluruh dunia, tetapi hanya 182 sahaja kes penggumpalan darah yang telah dilaporkan.
Dr. Adham juga mengakui bahawa telah banyak penilaian terperinci yang dilakukan oleh syarikat dan badan lain di seluruh dunia.
Mereka merumuskan tidak ada sebarang bukti kukuh yang dapat membuktikan bahawa pengambilan vaksin AstraZeneca menyebabkan penggumpalan darah yang dialami pesakit.
Menurut EMA lagi, kebanyakan kes darah beku ini berlaku dalam kalangan wanita yang berusia 60 tahun ke bawah dalam masa 2 minggu selepas vaksinasi.
Walau bagaimanapun, tiada peningkatan risiko dalam kalangan warga emas yang menerima vaksin tersebut.
Oleh sebab itu, ada negara yang mengambil keputusan untuk menghentikan pemberian vaksin tersebut kepada golongan yang lebih muda.
Vaksin COVID-19 Bukan Untuk Kanak-kanak? Ini Sebab Bawah Umur 18 Tahun Tak Disuntik
Vaksin COVID-19 Sebabkan Kematian? Ada Perkara Tersembunyi Yang Anda Tak Tahu
Perlukah kita risau mengenai vaksin AstraZeneca?
Agensi Kawal Selia Produk Ubat dan Kesihatan United Kingdom (MHRA) telahpun melakukan tinjauan mereka yang tersendiri terhadap 79 laporan masalah darah beku yang disebabkan oleh vaksin AstraZeneca.
Pada masa yang sama, hampir 20.2 juta vaksin AstraZeneca telah diberikan kepada orang ramai. Setelah melakukan pengiraan, risiko darah beku ialah 4 daripada 1,000,000 penerima vaksin!
Semua ubat-ubatan termasuklah paracetamol dan juga ibuprofen mempunyai kesan sampingannya yang tersendiri, namun kita tetap menggunakannya di dalam kehidupan seharian.
Wanita yang mengambil pil kontraseptif oral sebenarnya mempunyai risiko yang lebih tinggi untuk mengalami darah beku iaitu 1 dalam 2,000 orang. Tetapi, adakah mereka menghentikan pengambilan ubat tersebut?
Sudah tentulah tidak! Malah, risiko jika tidak mengambil pil ini iaitu kehamilan secara tidak sengaja mempunyai kesan yang lebih besar.
Kehamilan yang tidak dirancang juga mempunyai risiko darah beku yang lebih tinggi berbanding pengambilan pil kontraseptif.
Tiada bukti vaksin menyebabkan darah beku
Sebagai rakyat, perlukah kita risau mengenai kesan sampingan vaksin AstraZeneca ini?
Untuk pengetahuan anda, hingga hari ini, masih belum ada lagi sebarang bukti yang menunjukkan bahawa vaksin ini merupakan punca darah beku yang dialami pesakit.
Walau bagaimanapun, sebagai seorang yang cakna, kita haruslah tahu informasi yang sebenar dan tepat mengenai vaksin AstraZeneca ini untuk mengelakkan kita tertipu dengan berita-berita lain yang tersebar di laman sosial.
Malah, badan-badan besar seperti EMA dan WHO kedua-duanya bersetuju bahawa kebaikan yang dibawa oleh vaksin AstraZeneca lebih besar berbanding risiko kesan sampingannya yang rendah.
Malah, vaksin ini juga didapati sangat efektif dan mampu menghalang virus COVID-19. Bukan itu sahaja, pemberian vaksin ini juga boleh menyelamatkan nyawa dan mengelakkan kemasukan ke hospital.
Oleh sebab itu, jangan takut dengan suntikan vaksin AstraZeneca. Marilah kita terus menyokong Program Imunisasi COVID-19 Kebangsaan (PICK) dan elakkan tindakan memilih vaksin.
Di seluruh dunia, kita mampu menghalang hampir 5% kematian setiap minggu, semuanya disebabkan oleh pemberian vaksin!
Hello Health Group tidak menawarkan nasihat perubatan, diagnosis atau rawatan.
GAVI. 2021. What is the blood clotting disorder the AstraZeneca vaccine has been linked to? April 8. Accessed April 27, 2021. https://www.gavi.org/vaccineswork/what-blood-clotting-disorder-astrazeneca-vaccine-has-been-linked?gclid=Cj0KCQjwyZmEBhCpARIsALIzmnI_oaIONaw1iWE8-tZ1ZLuZjGLqPTakBedWBzlaPNtd9_W7oNvNQRsaAsQ0EALw_wcB.
Government of Canada. 2014. AstraZeneca COVID-19 vaccine: What you should know. April 14. Accessed April 27, 2021. https://www.canada.ca/en/health-canada/services/drugs-health-products/covid19-industry/drugs-vaccines-treatments/vaccines/astrazeneca.html.
JKJAV. n.d. Program Imunisasi COVID-19 Kebangsaan. Accessed April 27, 2021. https://www.vaksincovid.gov.my/pdf/Program_Imunisasi_COVID-19_Kebangsaan_Versi_Bahasa_Malaysia.pdf.
Metro. 2021. Blood clots from the AstraZeneca vaccine are extremely rare – don’t let it scare you. April 14. Accessed April 27, 2021. https://metro.co.uk/2021/04/14/blood-clots-from-the-astrazeneca-vaccine-are-rare-dont-be-scared-14404365/.
WHO. 2021. Global Advisory Committee on Vaccine Safety (GACVS) review of latest evidence of rare adverse blood coagulation events with AstraZeneca COVID-19 Vaccine (Vaxzevria and Covishield). April 16. Accessed April 27, 2021. https://www.who.int/news/item/16-04-2021-global-advisory-committee-on-vaccine-safety-(gacvs)-review-of-latest-evidence-of-rare-adverse-blood-coagulation-events-with-astrazeneca-covid-19-vaccine-(vaxzevria-and-covishield).
WHO. 2021. WHO statement on AstraZeneca COVID-19 vaccine safety signals. March 17. Accessed April 27, 2021. https://www.who.int/news/item/17-03-2021-who-statement-on-astrazeneca-covid-19-vaccine-safety-signals.
Vaksin COVID-19 Bukan Untuk Kanak-kanak? Ini Sebab Bawah Umur 18 Tahun Tak Disuntik
19 Perkara WAJIB Tahu Sebelum, Semasa & Selepas Dapat Vaksin COVID-19
Ditulis oleh Fatin Zahra Disemak pada 28/04/2021
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.